2003/576/EY: Komission päätös, tehty 1 päivänä elokuuta 2003, päätöksen 93/402/ETY muuttamisesta tuoreen lihan Argentiinasta tuonnin osalta (ETA:n kannalta merkityksellinen teksti) (tiedoksiannettu numerolla K(2003) 2787)



Virallinen lehti nro L 196 , 02/08/2003 s. 0043 - 0044



Komission päätös, tehty 1 päivänä elokuuta 2003, päätöksen 93/402/ETY muuttamisesta tuoreen lihan Argentiinasta tuonnin osalta (tiedoksiannettu numerolla K(2003) 2787) (ETA:n kannalta merkityksellinen teksti) (2003/576/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 14 artiklan 3 kohdan, ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY(3), ja erityisesti sen 8 artiklan 4 kohdan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY(4), sellaisena kuin se on viimeksi muutettuna päätöksellä 2003/137/EY(5), sovelletaan Argentiinaan, Brasiliaan, Chileen, Kolumbiaan, Paraguayhin ja Uruguayhin. (2) Paraguayn eläinlääkintäviranomaiset ovat ilmoittaneet komissiolle suu- ja sorkkataudin taudinpurkauksesta, joka sijoittuu lähelle Argentiinan rajaa. Paraguaylla ei ole nykyisin lupaa viedä tuoretta lihaa Euroopan yhteisöön. (3) Taudinpurkauksen valvontavyöhyke ulottuu osaan Argentiinan aluetta. (4) Argentiinan eläinlääkintäviranomaiset toteuttivat viipymättä toimenpiteitä välttääkseen taudin leviämisen Argentiinan alueelle. Näihin toimenpiteisiin sisältyy erityisesti rokottaminen ja eläinten siirtovalvonta raja-alueen maakunnissa. Argentiinan viranomaiset ilmoittivat komissiolle viipymättä näistä toimenpiteistä. (5) Kun huomioon otetaan riski taudin esiintymisestä tällä raja-alueella sekä Argentiinan toimivaltaisten eläinlääkintäviranomaisten välittömästi toteuttamat toimet, riittää, että keskeytetään luuttoman ja kypsytetyn nautaeläinten lihan tuonti ainoastaan Ramon Listan ja Rivadavian departementeista rajoitetuksi ajaksi. (6) Päätös 93/402/ETY olisi sen vuoksi muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite I tämän päätöksen liitteellä. 2 artikla Jäsenvaltioiden on muutettava tuontiin soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä. 3 artikla Tämä päätös on voimassa 15 päivään syyskuuta 2003. 4 artikla Tämä päätös on osoitettu kaikille jäsenvaltioille. Tehty Brysselissä 1 päivänä elokuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 18, 23.1.2002, s. 11. (4) EYVL L 179, 22.7.1993, s. 11. (5) EUVL L 53, 28.2.2003, s. 54. LIITE "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA>"